b'\n_START_ARTICLE_\nSein\xc5\xb3 apskritis (Rusija)\n_START_SECTION_\nIstorija\n_START_PARAGRAPH_\nSein\xc5\xb3 apskritis sudaryta 1807 m. performavus Vygri\xc5\xb3 apskrit\xc4\xaf, kaip Var\xc5\xa1uvos kunigaik\xc5\xa1tyst\xc4\x97s, Lom\xc5\xbeos departamento apskritis. 1816\xe2\x80\x931837 m. priklaus\xc4\x97 Rusijos imperijos, Lenkijos Kongreso karalyst\xc4\x97s Augustavo vaivadijai, 1837\xe2\x80\x931867 m. Augustavo gubernijai, 1867\xe2\x80\x931915 m. Suvalk\xc5\xb3 gubernijai. Reform\xc5\xb3 metu 1866 m. vakarin\xc4\x97 apskrities dalis buvo atskirta kaip Suvalk\xc5\xb3 ujezdas. I pasaulinio karo metu 1915\xc2\xa0m. apskrit\xc4\xaf u\xc5\xbe\xc4\x97m\xc4\x97 Vokietijos imperija ir prijung\xc4\x97 prie Oberosto. 1915\xe2\x80\x931916 m. apskritis \xc4\xaf\xc4\x97jo \xc4\xaf Oberosto Suvalk\xc5\xb3, 1917 m. \xe2\x80\x93 Vilniaus-Suvalk\xc5\xb3, 1917\xe2\x80\x931918 m. Lietuvos srit\xc4\xaf. Po I pasaulinio karo pietvakarin\xc4\x97 apskrities dalis tapo II Lenkijos Respublikos dalimi ir buvo prijungta prie Suvalk\xc5\xb3 apskrities, o \xc5\xa1iaur\xc4\x97s rytin\xc4\x97 atiteko Lietuvai, kur buvo \xc4\xafkurta Sein\xc5\xb3 apskritis su centru Lazdijuose.\n_START_SECTION_\nGyventojai\n_START_PARAGRAPH_\nPagal 1897\xc2\xa0m. Rusijos imperijos gyventoj\xc5\xb3 sura\xc5\xa1ym\xc4\x85 apskrityje gyveno 81 924 \xc5\xbemon\xc4\x97s. Seinuose gyveno 3 778 \xc5\xbemon\xc4\x97s.\n_START_SECTION_\nSuskirtsymas\n_START_PARAGRAPH_\n1913\xc2\xa0m. apskrityje buvo 13 vals\xc4\x8di\xc5\xb3: Berznyko vals\xc4\x8dius, Kap\xc4\x8diamies\xc4\x8dio vals\xc4\x8dius, Krasnavo vals\xc4\x8dius (centras - Galinciai), Krasnapolio vals\xc4\x8dius, Kudr\xc4\x97n\xc5\xb3 vals\xc4\x8dius (centras - Barzd\xc5\xbei\xc5\xabnai), Leipalingio vals\xc4\x8dius, Lazdij\xc5\xb3 vals\xc4\x8dius, Meteli\xc5\xb3 vals\xc4\x8dius, Miroslavo vals\xc4\x8dius, Pokrovsko vals\xc4\x8dius (centras - Gibai), \xc5\xa0vente\xc5\xbeerio vals\xc4\x8dius, Seirij\xc5\xb3 vals\xc4\x8dius ir Veisiej\xc5\xb3 vals\xc4\x8dius.'